NEUROPSIHIJATRIJSKA BOLNICA

DR. IVAN BARBOT POPOVAČA

JELENGRADSKA 1, POPOVAČA

Popovača, studeni 2021.godine

**Obrazloženje prijedloga financijskog plana za 2022. godinu**

**te projekcije za 2023. i 2024. godinu**

Sukladno Uputama za izradu proračuna Sisačko moslavačke županije za razdoblje 2022.-2024., KLASA: 400-08/21-01/11, URBROJ: 2176/01-04-20-2 od 11. listopada 2021.godine i članka 30. Zakona o proračunu (NN 87/08,136/12 i 15/15) izrađen je prijedlog financijskog plana Neuropsihijatrijske bolnice dr. Ivan Barbot Popovača za razdoblje 2022.-2024.godine.

Financijski plan obuhvaća:

* Opći dio
* Plan prihoda i primitaka
* Plan rashoda i izdataka
* Obrazloženje financijskog plana

1. **Djelokrug rada**

Neuropsihijatrijska bolnica „Dr. Ivan Barbot“ Popovača, Jelengradska1, Popovača je specijalna bolnica za psihijatriju. Osnovna djelatnost bolnice je bolnička i specijalističko konzilijarna zdravstvena zaštita koja se obavlja temeljem Zakona o zdravstvenoj zaštiti i sklopljenim Ugovorom s HZZO o provođenju bolničke i specijalističko konzilijarne zdravstvene zaštite. Osnovna djelatnost se odvija u 16 stacionarnih odjela, specijalističkim ambulantama i dnevnim bolnicama te dijagnostičkim jedinicama koje sudjeluju u procesu dijagnostike i liječenja.

Zbog svog geografskog položaja u Bolnici se liječi 48 % pacijenata iz Sisačko moslavačke županije, a ostalih 52 % su pacijenti koji dolaze iz Panonskog i sjeverozapadnog dijela Hrvatske. Bolnica ima ugovorena 624 stacionarna kreveta za djelatnost psihijatrije od čega je 44 akutna kreveta, a 572 kroničnih, 8 palijativnih i 60 stolica u dnevnoj bolnici. Bolnica ima potpisan ugovor s Ministarstvom zdravstva o smještaju neubrojivih osoba za 200 kreveta za potrebe cijele RH. Bolnica je paviljonskog tipa smještaja gdje je jedan dio bolničkih odjela smješten u starim dvorcima grofova Erdodya. U bolnici je zaposleno 646 djelatnika. Od ukupnog broja zaposlenih, 62 % čine zdravstveni djelatnici, a 38 % čine nezdravstveni djelatnici.

1. **Obrazloženje programa**

***Program redovne djelatnosti*** obuhvaća stacionarnu i specijalističko konzilijarnu zdravstvenu zaštitu s dnevnom bolnicom. Bolnica u okviru svojih mogućnosti, odnosno raspoloživim sredstvima prema financijskom planu, svojim programom zdravstvene zaštite osoba s duševnim smetnjama osigurava svu potrebnu zdravstvenu zaštitu od dijagnostičke obrade do liječenja i njege te rehabilitacije, odnosno uključenja u obiteljsku, radnu i društvenu sredinu. Pri tome se rukovodi principom da što racionalnije koristi raspoloživa financijska sredstva, a da time ne umanji ili ograniči pravo bolesnika na onaj opseg zdravstvene zaštite koji mu po zakonu pripada, odnosno koje bi po medicinskim standardima trebalo osigurati. Osnovni cilj Bolnice koji svojim programom želi postići je omogućiti efikasno, pravodobno i kvalitetno liječenje svojih pacijenata pazeći pritom na što racionalnije korištenje financijskih sredstava i opreme s kojom raspolaže.

***Program javnih potreba u zdravstvu***  obuhvaća pružanje psiho i socioterapije branitelja oboljelih od PTSP i članova njihovih obitelji. Program financira Sisačko moslavačka županija. Isto tako, zbog epidemiološke situacije pri bolnici je, Odlukom Stožera civilne zaštite Sisačko-moslavačke županije, organizirana izolacijska jedinica u Sportskoj dvorani za potrebe SMŽ. Zbog razornog potresa, koji je 29.12.2020. godine zadesio Sisačko – moslavačku županiju, Dom za psihički bolesne osobe iz Petrinje privremeno je smješten u prostorima bolnice na lokaciji Ravnik 2. Bolnica za korisnike doma priprema tople obroke i vrši uslugu pranja rublja. Sisačko-moslavačka županija financiran rashode za pružanje tih usluga.

***Program minimalnog financijskog standarda*** – DEC koristi se za tekuće i investicijsko održavanje te nabavu nefinancijske imovine.

1. **Zakonske i druge podloge na kojima se zasnivaju programi**

Zakonske podloge na kojima se zasnivaju programi su: Zakon o obveznom zdravstvenom osiguranju, Zakon o dobrovoljnom zdravstvenom osiguranju, Zakon o zdravstvenoj zaštiti, Zakon o zaštiti osoba s duševnim smetnjama, Zakon o kvaliteti zdravstvene zaštite, Zakon o zdravstvenom osiguranju zaštite zdravlja na radu, Pravilnik o standardima i normativima prava na zdravstvenu zaštitu iz obveznog zdravstvenog osiguranja, Pravilnik o pravima, uvjetima i načinu ostvarivanja prava iz obveznog zdravstvenog osiguranja, Zakon o radu, Zakon o plaćama u javnim službama, Uredba o nazivima radnih mjesta i koeficijentima složenosti poslova u javnim službama, Temeljni kolektivni ugovor za javne službe, Kolektivni ugovor za djelatnost zdravstva i zdravstvenog osiguranja, Zakon o zaštiti na radu, Zakon o mirovinskom osiguranju, Zakon o porezu na dohodak, Zakon o javnoj nabavi, Zakon o proračunu, Pravilnik o proračunskom računovodstvu i računskom planu, Pravilnik o financijskom izvještavanju u proračunskom računovodstvu, Zakon o fiskalnoj odgovornosti te ostale uredbe i podzakonski propisi.

1. **Usklađeni ciljevi, strategija i programi s dokumentima dugoročnog razvoja**

Osnovni cilj Neuropsihijatrijske bolnice dr. Ivan Barbot Popovača je pružanje zdravstvene zaštite pacijentima oboljelima od akutnih i kroničnih duševnih bolesti te pružanje specijalističko konzilijarne zdravstvene zaštite temeljem:

Broj postelja (postelje za akutnu i kroničnu psihijatriju te palijativnu skrb): ugovoreno 624

Broj ordinacija i dijagnostičkih jedinica: ugovoreno 29

Broj stolaca u dnevnoj bolnici: ugovoreno 60

Ciljevi su:

Cilj 1. Povećanje prosječne stope popunjenosti postelja

|  |  |  |  |  |  |  |
| --- | --- | --- | --- | --- | --- | --- |
| Definicija | Jedinica | Polazna vrijednost  1.1.2021. | Izvor | Ciljana vrijednost | | |
| 31.12.2022. | 31.12.2023. | 31.12.2024. |
| Povećanje stope popunjenosti postelja | Postotak popunjenosti | 72 | IBIS | 75 | 80 | 85 |

Cilj 2. Smanjenje prosječnog broja dana ležanja u kroničkoj psihijatriji

|  |  |  |  |  |  |  |
| --- | --- | --- | --- | --- | --- | --- |
| Definicija | Jedinica | Polazna vrijednost  1.1.2021. | Izvor | Ciljana vrijednost | | |
| 31.12.2022. | 31.12.2023. | 31.12.2024. |
| Smanjenje prosječnog broja dana ležanja | Prosječan broj DBL | 62 | IBIS | 63 | 64 | 65 |

Cilj 3. Povećanje broja slučajeva dnevne bolnice

|  |  |  |  |  |  |  |
| --- | --- | --- | --- | --- | --- | --- |
| Definicija | Jedinica | Polazna vrijednost  1.1.2021. | Izvor | Ciljana vrijednost | | |
| 31.12.2022. | 31.12.2023. | 31.12.2024. |
| Povećati broj slučajeva dnevne bolnice | Godišnji broj posjeta dnevne bolnice | 289 | IBIS | 295 | 300 | 310 |

Cilj 4. Povećanje broja specijalističko konzilijarnih usluga

|  |  |  |  |  |  |  |
| --- | --- | --- | --- | --- | --- | --- |
| Definicija | Jedinica | Polazna vrijednost  1.1.2021. | Izvor | Ciljana vrijednost | | |
| 31.12.2022. | 31.12.2023. | 31.12.2024. |
| Povećati broj usluga u PKZ | Godišnji broj ambulantnih usluga | 50.044 | IBIS | 50.200 | 50.500 | 50.800 |

1. **Ishodište i pokazatelji na kojima se zasnivaju izračuni i ocjene potrebnih sredstava za provođenje programa**

**Pri planiranju prihoda i primitaka** za 2022. godinu i projekcije za 2023. i 2024. godinu korištene su Upute za izradu proračuna Sisačko-moslavačke županije za razdoblje 2022.-2024. te stvarno ostvareni rezultati u razdoblju siječanj-rujan 2021. godine. Prihodi i primici za 2022. godinu planirani su na trećoj razini računskog plana, a projekcije za 2023. i 2024. godinu na drugoj. Ukupni prihodi za 2022. godinu planirani su u iznosu od 158.569.705 kn. Osnovni izvori financiranja Bolnice su:

1. Prihodi za posebne namjene – u planiranom iznosu od 112.033.000 kuna što u strukturi

čini 70,65 % ukupnog financijskog plana

2. Opći prihodi i primici – županijski proračun u iznosu od 4.238.705 kuna što u strukturi čini

2,67 % ukupnog financijskog plana

3. Vlastiti prihodi u iznosu 595.020 kuna što u strukturi čini 0,38 % ukupnog financijskog plana

4. Donacije u iznosu od 1.400.000 kuna što u strukturi čini 0,88 % ukupnog financijskog plana

5. Prihodi od prodaje nefinancijske imovine u iznosu od 20.000 kuna što u strukturi čini 0,01 %

ukupnog financijskog plana

6. Pomoći u iznosu 40.282.980 kuna što u strukturi čini 25,41 % ukupnog financijskog plana, a odnosi se na pokriće manjka u poslovanju.

**Pri planiranju rashoda i izdataka** za 2022. godinu i projekcije za 2023. i 2024. godinu korištene su Upute za izradu proračuna Sisačko-moslavačke županije za razdoblje 2022.-2024. te stvarno ostvareni rezultati u razdoblju siječanj-rujan 2021. godine. Rashodi i izdaci za 2022. godinu planirani su na trećoj razini računskog plana, a projekcije za 2023. i 2024. godinu na drugoj.

Ukupno planirani rashodi za 2022. godinu iznose 131.569.705 kuna.

Rashodi su prikazani kroz programe unutar kojih su iskazane aktivnosti i to:

*Aktivnost redovna djelatnost bolnice* – za navedenu aktivnost planirani su rashodi poslovanja u ukupnom iznosu 125.781.000 kuna i to rashodi za zaposlene u iznosu 97.220.000 kuna, materijalni rashodi u iznosu 27.396.000 kuna, financijski rashodi u iznosu 1.025.000 kuna, naknade građanima i kućanstvima u iznosu 140.000 kuna, rashodi za nabavu nefinancijske imovine u iznosu od 1.500.000 kuna te otplata glavnice primljenih kredita u iznosu 50.000 kuna. Navedeni rashodi financiraju se iz prihoda za posebne namjene, vlastitih prihoda, prihoda od donacija, prihoda od prodaje nef. imovine i pomoći.

*Aktivnost* ***-*** *pružanje psiho i socioterapije branitelja* oboljelih od PTSP i članova njihovih obitelji planirani su rashodi u iznosu 200.000 kuna, a odnose se na rashode za zaposlene i financiraju se iz općih prihoda i primitaka Sisačko moslavačke županije. Rashodi Izolacijske jedinice planirani su u iznosu od 850.000 kn, a odnose se na rashode za lijekove, živežne namirnice, energiju dok su rashodi za pripremu toplog obroka i pranja rublja za potrebe Doma za psihički bolesne odrasle osobe iz Petrinje privremeno smještene u bolničkim prostorima na lokaciji Ravnik planirani u iznosu od 600.000 kn a odnose se na materijalne rashode koji su potrebni za spomenute usluge.

*Aktivnost – minimalni standard* –DEC planirani su rashodi tekućeg i investicijskog održavanja te računalnih usluga u iznosu od 814.000 kuna te nabavu dugotrajne imovine u iznosu od 1.774.705 kuna i financiraju se iz općih prihoda i primitaka Sisačko moslavačke županije.

1. **Izvještaj o postignutim ciljevima i rezultatima programa temeljenim na pokazateljima uspješnosti iz prethodne godine**

U Bolnici je u razdoblju od siječnja do prosinca 2020. godine stacionarno liječeno ukupno 2.646 bolesnika. U dnevnoj bolnici 289 bolesnika, a u polikliničko konzilijarnoj zdravstvenoj zaštiti je obrađeno 50.044 bolesnik. Prosječno je bilo popunjeno 451 postelja u stacionaru ili 72 % ugovorenog kapaciteta kreveta. Prosječna dužina liječenja bila je 62 dana. U dnevnoj bolnici bilo je popunjeno 97 % ugovorenih stolica. U polikliničko – konzilijarnoj zdravstvenoj zaštiti izvršeno je 132.572 usluga ili prosječno 2,65 usluge po bolesniku. Ciljevi i rezultati nisu postignuti sukladno planu za 2020. godinu iz razloga pojave epidemije bolesti COVID-19 i poslovanju u posebnim uvjetima od ožujka do prosinca 2020. godine.

Tijekom 2020. godine izvršene su sve nabave sukladno Planu prioriteta decentraliziranih sredstava kako bismo poboljšali kvalitetu pružanja bolničke i specijalističko konzilijarne zdravstvene zaštite i smještaj naših pacijenata.

**Ostala obrazloženja**

Na dan 31.12.2020. godine u poslovnim knjigama na poziciji 922 Bolnica iskazuje manjak prihoda u iznosu od 58.956.396 kuna. Za 2021. godinu planira se manjak prihoda u iznosu 22.043.604 kuna. Obzirom da kumulirani manjak Bolnice čini značajni dio ukupnog financijskog plana, planirano je sukcesivno pokriće manjka prihoda kroz razdoblje 2022.-2024. godine. Planirani izvor prihoda za pokriće manjka je Prihod od pomoći.

Uz Financijski plan za 2022.godinu i projekcije za 2023. i 2024.godinu, usvaja se i Prijedlog mjera za otklanjanje utvrđenih uzroka nastanka negativnog poslovanja, mjere za stabilno održivo poslovanje te Akcijski plan provedbe navedenih mjera s očekivanim financijskim i ekonomskim učinkom.

Ravnateljica: Prim. Marina Kovač, dr. med.